wickkiey/tamil-wikipedia-chunked huggingface dataset:
# சவீதா பொறியியல் கல்லூரி

**சவீதா பொறியியல் கல்லூரி** (Saveetha Engineering College)
- இந்தியாவின், தமிழ்நாட்டின், சென்னையில் அமைந்துள்ள ஓர் இருபாலர் பொறியியல் கல்லூரி ஆகும். இது பதிவுசெய்யப்பட்ட தொண்டு நிறுவனமான சவீதா மருத்துவ மற்றும் கல்வி அறக்கட்டளையால் 2001 இல் நிறுவப்பட்டது. இக்கல்லூரி வழங்கும் தொழில்நுட்ப படிப்புகளுக்கு இந்திய அரசின் சட்டரீதியான அமைப்பான அகில இந்திய தொழில்நுட்பக் கல்விக் குழுவும், தமிழக அரசும் ஒப்புதல் அளித்துள்ளன. இந்த கல்லூரி இந்தியாவின் மிகப்பெரிய தொழில்நுட்ப பல்கலைக்கழகமான சென்னை அண்ணா பல்கலைக்கழகத்துடன் இணைக்கப்பட்டுள்ளது.
# சவீதா பொறியியல் கல்லூரி

## இருப்பிடம்

இந்த கல்லூரி வளாகமானது, பரப்பளவில் சென்னை-பெங்களூரு தேசிய நெடுஞ்சாலையில் ( என்.எச். 4 ) செம்பரம்பாக்கம் ஏரிக்கு எதிரில், தண்டலம், காஞ்சீபுரம் மாவட்டம், சென்னை, அஞ்சல் குறியீட்டு எண்: 602105 என்ற முகவரியில் உள்ளது. இது பூந்தமல்லி நகரத்தில் இருந்து இருந்து சுமார் தொலைவில் அமைந்துள்ளது. இந்த கல்லூரியில் கணினி அறிவியல், தகவல் தொழில்நுட்பம், மின் மற்றும் மின்னணுவியல் பொறியியல், மின் பொறியியல், மின் மற்றும் கருவி பொறியியல், மருத்துவ மின்னணு பொறியியல், உயிர்மருத்துவப் பொறியியல், வேதிப் பொறியியல் மற்றும் வேளாண் பொறியியல் ஆகிய துறைகள் உள்ளன. பரப்பளவு கொண்ட கட்டடத் தொகுதியில், இயந்திரப் பொறியியல், குடிசார் பொறியியல், அறிவியல் மற்றும் மானுடவியல் துறைகள் உள்ளன.
# சவீதா பொறியியல் கல்லூரி

## வழங்கப்படும் படிப்புகள்

### **கணினி அறிவியல் பொறியியல்**

- பி.இ. கணினி அறிவியல் மற்றும் பொறியியல்.
- எம்.இ. கணினி அறிவியல் மற்றும் பொறியியல்.
# சவீதா பொறியியல் கல்லூரி

## வழங்கப்படும் படிப்புகள்

### **மின்னணு மற்றும் தொடர்பியல் பொறியியல்**

- பி.இ. மின்னணு மற்றும் தொடர்பியல் பொறியியல்.
- எம்.இ. மின்னணு பயன்பாடு.
- எம்.இ. கணினி மற்றும் தொடர்பாடல்.
- எம்.இ. பேரளவு ஒருங்கிணைச் சுற்று.
# சவீதா பொறியியல் கல்லூரி

## வழங்கப்படும் படிப்புகள்

### **மின்னணு மற்றும் கருவிப் பொறியியல்**

- பி.இ. மின்னணு மற்றும் கருவிப் பொறியியல்.
# சவீதா பொறியியல் கல்லூரி

## வழங்கப்படும் படிப்புகள்

### **மின் மற்றும் மின்னணுவியல் பொறியியல்**

- பி.இ. மின் மற்றும் மின்னணு பொறியியல்.
- எம்.இ. உட்பொதி அமைப்பு.
# சவீதா பொறியியல் கல்லூரி

## வழங்கப்படும் படிப்புகள்

### **இயந்திரப் பொறியியல்**

- பி.இ. இயந்திரப் பொறியியல்
- எம்.இ. கேட் & கேம்.
# சவீதா பொறியியல் கல்லூரி

## வழங்கப்படும் படிப்புகள்

### **தகவல் தொழில்நுட்பம்**

- பி.டெக். தகவல் தொழில்நுட்பம்.
- எம்.இ. மென்பொருள் பொறியியல்.
# சவீதா பொறியியல் கல்லூரி

## வழங்கப்படும் படிப்புகள்

### **குடிசார் பொறியியல்**

- பி.இ. குடிசார் பொறியியல்.
# சவீதா பொறியியல் கல்லூரி

## வழங்கப்படும் படிப்புகள்

### **வேளாண் பொறியியல்**

- பி.இ. வேளாண் பொறியியல்.
# சவீதா பொறியியல் கல்லூரி

## வழங்கப்படும் படிப்புகள்

### **உயிர் - மருத்துவப் பொறியியல்**

- பி.இ. உயிர் - மருத்துவப் பொறியியல்.
# சவீதா பொறியியல் கல்லூரி

## வழங்கப்படும் படிப்புகள்

### **உயிர் தொழில்நுட்பம்**

- பி.டெக். உயிர் தொழில்நுட்பம்.
# சவீதா பொறியியல் கல்லூரி

## வழங்கப்படும் படிப்புகள்

### **வேதிப் பொறியியல்**

- பி.இ. வேதிப் பொறியியல்.
# சவீதா பொறியியல் கல்லூரி

## வழங்கப்படும் படிப்புகள்

### **மருத்துவ மின்னணுவியல்**

- பி.இ. மருத்துவ மின்னணுவியல்.
# சவீதா பொறியியல் கல்லூரி

## வழங்கப்படும் படிப்புகள்

### **மேலாண்மை ஆய்வுகள்**

- முதுநிலை வணிக மேலாண்மை.
# சவீதா பொறியியல் கல்லூரி

## **அண்ணா பல்கலைக்கழக ஆராய்ச்சி மையம்:**

### **இயந்திரப் பொறியியல்**

- பிஎச்.டி. / எம்.எஸ். (ஆராய்ச்சி மூலம்) முழு நேர / பகுதி நேர அடிப்படை.
# சவீதா பொறியியல் கல்லூரி

## **அண்ணா பல்கலைக்கழக ஆராய்ச்சி மையம்:**

### **இயற்பியல் துறை**

- பிஎச்.டி. / எம்.எஸ். (ஆராய்ச்சி மூலம்) முழு நேர / பகுதி நேர அடிப்படை.
# செங்குந்தர் பொறியியல் கல்லூரி

**செங்குந்தர் பொறியியல் கல்லூரி** (Sengunthar Engineering College) என்பது தமிழ்நாட்டின், நாமக்கல் மாவட்டம், கொசவம்பாளையத்தில் அமைந்துள்ள ஒரு சுயநிதி பொறியியல் கல்லூரி ஆகும். இக்கல்லூரியானது &nbsp; திருச்செங்கோட்டிலிருந்து 3 கி.மீ தொலைவிலும், நமக்கலில் இருந்து 30 கி.மீ. தொலைவிலும் அமைந்துள்ளது.
# செங்குந்தர் பொறியியல் கல்லூரி

## துவக்கம்

இந்த கல்லூரியானது செங்குந்தர் அறக்கட்டறையால் 2001 இல் தொடங்கப்பட்டது. இது சென்னை அண்ணா பல்கலைக்கழகத்துடன் இணைக்கப்பட்டுள்ளது.
# செங்குந்தர் பொறியியல் கல்லூரி

## வசதிகள்

### நூலகம்

இந்த கல்லூரி நூலகத்தில் 40,000 தொகுதிகளில், 9,200 தலைப்புகளில், 120 இந்திய இதழ்கள் மற்றும் 56 சர்வதேச பத்திரிகைகள் அகில இந்திய தொழில்நுட்பக் கல்விக் குழு கூட்டமைப்பின் 601 இயங்கலை பத்திரிகைகள் போன்றவற்றைக் கொண்டுள்ளன. இந்த நூலகத்தில் 1,400 க்கும் மேற்பட்ட குறுந்தகடுகள் மற்றும் நெகிழ்வுகளின் தொகுப்பு உள்ளது. பொறியியல் பட்டதாரி தகுதித் தேர்வு, வெளிநாட்டு மொழியாக ஆங்கிலத் தேர்வு, ஜிஆர்இ, மேலாண்மைப் பட்டத்திற்கான நுழைவுத்தேர்வு, பாதுகாப்பு சேவை மற்றும் இந்தியக் குடியியல் பணிகள் போன்ற போட்டித் தேர்வுகளுக்கு தயாராவதற்கான பல புத்தகங்களும் குறிப்புதவிக்கும் எடுத்துச் சென்று படிக்கவும் கிடைக்கின்றன.
# கிளெய்ன் புட்டி

**கிளெய்ன் புட்டி** (Klein bottle) என்பது கணிதத்தில், இடவியலில் திசையுறு தன்மையற்ற பரப்பிற்கான எடுத்துக்காட்டாகத் திகழும் ஒரு அமைப்பாகும்; இது ஒரு இரு பரிமாண பன்மடிவெளி ஆகும், இதற்கு எதிராக ஒரு செங்குத்து திசையனை நிர்ணயிப்பதற்கான ஒரு அமைப்பை தொடர்ந்து வரையறுக்க முடியாது. முறைசாரா முறையில், இது ஒருபுறம் மட்டுமே கொண்ட மேற்பரப்பாகும். இதன் வழியே பயணித்தால், பயணிப்பவரை தலைகீழாக புரட்டி மீண்டும் புறப்பட்ட இடத்திற்கே கொண்டு வரலாம். இதே போன்ற தொடர்புடைய திசையுறு தன்மையற்ற பொருட்களில் மோபியஸ் நாடா மற்றும் உண்மையான வீழ்ப்புத் தளம் ஆகியவை அடங்கும். மோபியஸ் நாடாவானது முப்பரிமாண வெளியில் ஒரு மேற்பரப்பு பக்கமும், ஒரு எல்லையும் கொண்ட நாடாவாகும். ஆனால், கிளெய்ன் புட்டியானது எல்லையைக் கொண்டிராது.  
கிளெய்ன் புட்டியானது 1882 ஆம் ஆண்டு செருமாணிய கணித அறிஞர் பெலிக்சு கிளெய்ன் என்பவரால் குறிப்பிடப்பட்டது. இது முதலில் கிளெய்ன் புறவெளி அல்லது கிளெய்ன் பரப்பு எனவே குறிப்பிடப்பட்டது. ஆனால், பிறகு தவறுதலாக கிளெய்ன் புட்டி எனக் கொள்ளப்பட்டு இறுதியில் செருமானிய மொழியிலும் அவ்வாறே எடுத்துக்கொள்ளப்பட்டது.
# கிளெய்ன் புட்டி

## வடிவமைப்பு

பின்வரும் சதுர அமைப்பானது கிளெய்ன் குடுவையின் அடிப்படையான பலகோணமாகும். கருத்தியலானது, படத்தில் காட்டியவாறு, ஒத்த நிறமுடைய விளிம்புகளை அம்புக்குறிகள் காட்டும்படியாக இணைக்க வேண்டும். உண்மையில் இது கருத்தியலாக கிளெய்ன் புட்டியானது முப்பரிமாண வெளியில் தன்னைத்தானே வெட்டிக்கொள்வதை உணர்வதற்கு முயலும் செயலாகும் என்பது குறிப்பிடத்தக்கது.  
:  
கிளெய்ன் புட்டியை அமைப்பதற்கு, சதுரத்தின் சிவப்பு அம்புக்குறிகள் இணைக்கப்பட்டு (இடது மற்றும் வலது புறங்கள்) ஒட்டப்படும் போது ஒரு உருளையைத் தருகிறது. இவ்வாறான உருளைகளின் முனைகளை, வட்டங்களின் மீதான அம்புக்குறிகள் ஒன்றுவது போல ஒட்டுவதற்கு, ஒரு முனையை உருளையின் பக்கவாட்டின் வழியாக கடத்திச் செல்ல வேண்டும். இது தனக்குத்தானே வெட்டிக்கொள்ளும் வட்டத்தை - கணிதவியலின்படியாக முப்பரிமாணத்தில் மூழ்க வைக்கும் கிளெய்ன் புட்டியை உருவாக்குகிறது.
# N-பியூட்டைல்பென்சீன்

**n-பியூட்டைல்பென்சீன்** (*n*-butylbenzene) என்பது C<sub>6</sub>H<sub>5</sub>C<sub>4</sub>H<sub>9</sub> என்ற மூலக்கூற்று வாய்ப்பாட்டை உடைய ஒரு கரிமச் சேர்மம் ஆகும். பியூட்டைல் பென்சீனின் இரு மாற்றியங்களில், *n*-பியூட்டைல்பென்சீனானது பியூட்டைல் தொகுதியின் முதல் கார்பன் அணுவுடன் பினைல் தொகுதி இணைந்துள்ளதாகும். இது இலேசான பிசுக்குத்தன்மையுள்ள, நிறமற்ற திரவமாகும்.  
*n*-பியூட்டைல்பென்சீனின் தொகுப்புமுறை தயாரிப்பானது குளோரோபென்சீன் உடன் பியூட்டைல்மக்னீசியம் புரோமைடு வினைபுரியும் முறையாகும். இந்த வினையானது நிக்கல் டைபாசுபீனை வினையூக்கியாகக் கொண்ட குமாடா இணைப்பு வினையின் முதல் செயல்முறை விளக்கமாகும். இந்த எளிதான மற்றும் செயல்திறன் மிக்க முறையானது மற்ற முறைகளுடன் ஒப்பிடப்பட்டும், வேறுபடுத்தப்பட்டும் பார்க்கப்பட்டது.
# கே. கே. பாலசுப்பிரமணியன்

** கே.கே.பாலசுப்ரமணி ** (*K. K. Balasubramanian* ) என்பவர் தமிழக அரசியல்வாதி ஆவார். இவர் தமிழக முன்னாள் அமைச்சரும், திருச்சி புறநகர் மாவட்ட அ.தி.மு.க மாவட்ட செயலாளராக இருந்தவரும் ஆவார். இவர் 2001ஆம் ஆண்டு தமிழக சட்டசபைக்கான தேர்தலில் திருவரங்கம் தொகுதியிலிருந்து அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.
# பிரியாத வரம் வேண்டும் (தொலைக்காட்சித் தொடர்)

**பிரியாத வரம் வேண்டும்** என்பது ஜீ தமிழ் தொலைகாட்சியில் 17 சூன் 2019 முதல் 1 ஆகத்து 2020 வரை திங்கள் முதல் சனி வரை ஒளிபரப்பான கனவுருப்புனைவு காதல் தொலைக்காட்சி நாடகத் தொடர் ஆகும். இந்தத் தொடரில் விமல் வெங்கடேசன், பிரியங்கா, மதுமிதா போன்றவர்கள் நடித்திருந்தனர். இத்தொடர் கொரோனா தொற்றுநோய் காரணமாக 1 ஆகத்து 2020 அன்று 203 அத்தியாயங்களுடன் முடிவடைந்தது.
# பிரியாத வரம் வேண்டும் (தொலைக்காட்சித் தொடர்)

## கதைச்சுருக்கம்

முன் ஜென்மத்தில் காதலிக்கும் ரிஷி மற்றும் துர்கா. இவர்களின் காதலுக்கு எதிர்ப்பு தெரிவித்து துர்காவை ரிஷியின் குடும்பத்தினர் கொலை செய்கிறார். கதாநாயகனும் கொல்லப்படுகிறான். 300 வருடம் கழித்து மறுபடியும் சந்திக்கும் காதல் ஜோடிகள். இந்த ஜென்மத்திலும் இவர்களின் காதலுக்கு எதிராக இருக்கும் குடும்பம். தடைகளை தாண்டி முன் ஜென்மத்தில் கதாநாயகனை கொலை செய்தது யார்? இந்த ஜென்மத்தில் இவர்கள் எப்படி ஒன்று சேரப்போகின்றார்கள் என்பது தான் கதை.
# பிரியாத வரம் வேண்டும் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- விமல் வெங்கடேசன் - ரிஷி
- மதுமிதா - துர்கா / அமராவதி
- பிரியங்கா - மது / மித்ரா சேனா
- மாமில்லா ஷைலஜா பிரியா - சித்ரா
# பிரியாத வரம் வேண்டும் (தொலைக்காட்சித் தொடர்)

## நடிகர்கள்

### துணை கதாபாத்திரம்

- அகிலா - அபர்ணா
- காவேரி - அபர்ணாவின் நாத்தனார்
- துரைமணி - அபர்ணாவின் கணவன்
- அந்திரேயா ஜேசுதாஸ் - ருத்ரைய்யா
# பிரியாத வரம் வேண்டும் (தொலைக்காட்சித் தொடர்)

## நடிகர்களின் தேர்வு

இந்தத் தொடரின் நாயகியாக புதுமுக நடிகை மதுமிதா ஏழை பெண்ணாக துர்கா என்ற கதாபாத்திரத்தில் நடித்திருந்தார். ரிஷி என்ற கதாபாத்திரத்தில் விமல் வெங்கடேசன் பணக்காரவீட்டு பையனாக நடித்திருந்தார். அ. இராமச்சந்திரன் என்பவர் இந்த தொடரை இயக்கியிருந்தார். இந்தத் தொடருக்காக 2 கோடி ரூபாயில் பிரமாண்டமான அரண்மனை வீடு உருவாக்கப்பட்டது என்பது குறிப்பிடத்தக்கது.
# பிரியாத வரம் வேண்டும் (தொலைக்காட்சித் தொடர்)

## ஒளிபரப்பு நேரம் மாற்றம்

இந்தத் தொடர் முதல் முதலில் 17 சூன் 2019 ஆம் ஆண்டு முதல் திங்கள் முதல் வெள்ளி வரை இரவு 7:00 மணிக்கு ஒளிபரப்பாகி, நவம்பர் 4, 2019 முதல் திங்கள் முதல் வெள்ளி வரை மாலை 6:30 மணிக்கு ஒளிபரப்பாகி, பிப்ரவரி 24, 2020 முதல் மாலை 6 மணிக்கு நேரம் மாற்றப்பட்டு முடிவடைந்தது.
# பிரியாத வரம் வேண்டும் (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# பிரியாத வரம் வேண்டும் (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# ஏ. கே. பத்மநாபன்

**ஏ. கே. பத்மனாபன்** (A. K. Padmanabhan) ஓர் இந்திய மார்க்சிய அரசியல்வாதியும் முன்னாள் இந்திய பொதுவுடமைக் கட்சியின் அரசாய உறுப்பினரும் ஆவார்.
# ஏ. கே. பத்மநாபன்

## அரசியல் வாழ்க்கை

பத்மநாபன் தமிழ்நாட்டைச் சேர்ந்தவர் ஆவார். இவர் 2012 ஆம் ஆண்டு ஏப்ரல் மாதத்தில் கோழிக்கோட்டில் நடைபெற்ற இந்திய பொதுவுடமைக் கட்சியின் (மார்க்சிஸ்ட்) 20 ஆவது மாநாட்டின் போது மத்தியகுழு உறுப்பினராகத் தேர்ந்தெடுக்கப்பட்டார். 2013 ஆம் ஆண்டு சூன் மாதத்தில் சீனப் பொதுவுடமைக் கட்சியின் அழைப்பின் பேரில் சீனாவிற்கு சிறப்பு அழைப்பாளராகச் சென்றார். 2013 ஆம் ஆண்டில் இவர், இந்திய தொழிற் சங்க மையத்தின் தலைவரானார். 2015 ஆம் ஆண்டு விசாகப்பட்டினத்தில் நடைபெற்ற கட்சியின் 21 ஆம் மாநாட்டில் மீண்டும் பொலிட்பீரோ உறுப்பினராகத் தேர்ந்தெடுக்கப்பட்டார். 22 ஆவது கட்சி மாநாட்டில் தபன் குமார் சென் இவருக்குப் பதிலாக அரசாய உறுப்பினரானார், இவர் மத்தியகுழு உறுப்பினராகத் தொடர்ந்தார். தற்போது பத்மநாபன் இந்திய தொழிற்சங்க மையத்தின் துணைத்தலைவராக இருக்கிறார்.
# சோடியம் புரோமேட்டு

**சோடியம் புரோமேட்டு** (*Sodium bromate*) என்பது NaBrO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புரோமிக் அமிலத்தினுடைய சோடியம் உப்பான இச்சேர்மம் வலிமையான ஒரு ஆக்சிசனேற்றும் முகவராகும்.
# சோடியம் புரோமேட்டு

## பயன்கள்

சோடியம் புரோமேட்டு முக்கியமாக கந்தகம் அல்லது வாட் வகை சாயங்களை உள்ளடக்கிய தொடர்ச்சியான அல்லது தொகுதி சாயமிடுதல் செயல்முறைகளில் பயன்படுகிறது. இதைத்தவிர, தங்கச் சுரங்கங்களில் தங்கத்தினை கரைக்க ஒரு கரைப்பானாக, தலைமுடி அலங்காரம் மற்றும் வேதியியல் முகவர் எனப்பலவாறாகப் பயன்படுத்தப்படுகிறது.
# சோடியம் புரோமேட்டு

## தயாரிப்பு

புரோமினை சோடியம் கார்பனேட்டு கரைசல் வழியாகச் செலுத்தி சோடியம் புரோமேட்டு தயாரிக்கப்படுகிறது. சோடியம் புரோமைடை மின்னாற்பகுப்பு முறை ஆக்சிசனேற்றம் செய்தும் இதை தயாரிக்கலாம். 80 செல்சியசு வெப்பநிலையில் சோடியம் ஐதராக்சைடுடன் புரோமினையும் [[குளோரின்|குளோரினையும்[[ சேர்த்து ஆக்சிசனேற்றம் செய்தும் சோடியம் புரோமேட்டை தயாரிக்கலாம்.
# சோடியம் புரோமேட்டு

## தீங்குகள்

குடிநீரில் புரோமேட்டு கலந்திருப்பது விரும்பத்தகாதது ஆகும். ஏனெனில் இது மனித உடலில் புற்றுநோயை உருவாக்கும் தன்மை கொண்டுள்ளது என சந்தேகிக்கப்படுகிறது கோகோ கோலாவின் தசானி என்ற புட்டியடைப்பு தண்ணீரில் அதன் இருப்பு இங்கிலாந்தில் அந்த தயாரிப்பை மீண்டும் மறுபரிசீலனைக்கு உட்படுத்தியது. நினைவுபடுத்தியது.
# எட்கர் ரூபின்

**எட்கர் ஜான் ரூபின்** (செப்டம்பர் 6, 1886 - மே 3, 1951) ஒரு டேனிஷ் உளவியலாளர் / நிகழ்வியல் நிபுணர் ஆவார். ரூபின் குவளை போன்ற ஒளியியற் கண்மாயைகளில் காணப்பட்டதைப் போல உருவம்-தளம் தொடர்பான புலக்காட்சி உணர்வைப் பற்றிய அவரது பணிக்காக நன்கறியப்பட்டவர் ஆவார்.  
யூத பெற்றோருக்கு பிறந்த ரூபின் கோபனாவனில் பிறந்து வளர்ந்தார். 1904 ஆம் ஆண்டில் கோபனாவன் பல்கலைக்கழகத்தில் சேர்ந்தார். அவர் உளவியலில் தேர்ச்சி பெற்றார் மற்றும் 1910 ஆம் ஆண்டில் தத்துவத்தில் தனது முதுகலைப் பட்டத்திற்கான தேர்வை முடித்தார்.
# எட்கர் ரூபின்

## முழுமைக்காட்சி உளவியல்

உரு - பின்னணி அமைப்பில் நிபுணத்துவம் பெற்ற ரூபின், அடுத்த இரண்டு ஆண்டுகளை ஜெர்மனியின் கோட்டிங்கனில் ஜார்ஜ் எலியாஸ் முல்லருக்கு ஆராய்ச்சி கூட்டாளியாகக் கழித்தார். காட்சி உருக்களைப் பல்வேறு கோணங்களிலும் அளவிலும் அங்கீகரிப்பதை ஆராய்ந்தார். அவரது கோட்பாடுகள் முழுமைக்காட்சி உளவியலில் செல்வாக்கு பெற்றன. ஆனால், தொடக்ககாலத்தில் செல்வாக்குப் பெற்றவர்களின் பட்டியலில் ரூபின் பொதுவாக சேர்க்கப்படவில்லை. அவர் தன்னை ஒரு முழுமையாக்காட்சி உளவியலாளராக கருதவில்லை. அவர் பரந்த அளவிலான கோட்பாடுகளை உருவாக்குவதற்கான அவர்களின் முயற்சிகளில் சந்தேகம் கொண்டவராகவே இருந்தார். ஆயினும்கூட, அவரது சொற்பிரயோகங்கள் தக்கவைக்கப்பட்டு, கர்ட் கோஃப்காவின் முழுமைக்காட்சி உளவியலின் கோட்பாடுகளில் இடம்பெற்றது.  
1922 ஆம் ஆண்டில், ரூபின் கோபனாவன் பல்கலைக்கழகத்தில் உளவியல் பேராசிரியரானார். அவர் 1951 ஆம் ஆண்டில் இறக்கும் வரை அதே பணியில் தொடர்ந்தார்.
# இயேசுவின் திரு இருதய ஆலயம், பாகோடு

**பாகோடு இயேசுவின் திரு இருதய ஆலயம்** மார்த்தாண்டம், பாகோடு சுற்றுவட்டாரப் பகுதிகளில் மிகவும் பழமையான கோவில் ஆகும். இக்கோவிலானது 1933 இல் துவங்கப்பட்டது.
# இயேசுவின் திரு இருதய ஆலயம், பாகோடு

## வரலாறு

கிபி 1930 ஆம் ஆண்டு கொல்லம் மறை மாவட்டத்திலிருந்து பிரிந்து கோட்டார் மறை மாவட்டம் உதயமான காலத்தில், பாகோடு பகுதியில் உள்ள சிலரின் முயற்சியால், இப்பகுதியில் கத்தோலிக்க திருச்சபை வளரத் தொடங்கியது. 1933 ஆம் ஆண்டு திரித்துவபுரம் பங்குத்தந்தை அருட்பணி தனிஸ்லாஸ் மரியா தலைமையில் பங்கின் சிலரின் துணையுடன் மறைபரப்புப் பணி தீவிரமடைந்தது.  
1937 இல் ஆயர் மேதகு லாரன்ஸ் அவர்கள் கோட்டார் ஆயராக இருந்த போது மாதிக்காவிளை என்ற இடத்தில் ஓலைக் கொட்டகை அமைக்கப்பட்டு, திரித்துவபுரத்தின் கிளைப் பங்கு என்ற தகுதியைப் பெற்றது. பின்னர் இவ்வாலயம் தற்போதைய ஆலயத்தின் வடக்குப் பகுதிக்கு மாற்றப்பட்டு **பொற்றை கோயில்** என மக்களால் அழைக்கப்பட்டது.  
குருகுல முதல்வர் அருட்பணி வின்சென்ட் அவர்களால் புதிய ஆலயத்திற்கு அடிக்கல் நிறுவப்பட்டு 1939 ஆம் ஆண்டு ஆலயம் கட்டி முடிக்கப்பட்டு, புதிய ஆயர் T. R ஆஞ்ஞிசாமியால் அர்ச்சிக்கப்பட்டது.  
குழித்துறை மறைமாவட்டத்தின் கீழ் செயல்பட்டு வருகிறது.
# பேரர்

(அடர் பச்சை நிறம்) மற்றும் பேரரர் மாகாணம் (இளம் பச்சை நிறம்]]  
**பேரர் மாகாணம்** (**Berar Province**), முன்னர் இது பேரரர் சுல்தானமாகவிளங்கியது. இதன் தலைநகரம் அச்சல்பூர் ஆகும். கிபி 1490 முதல் பாமினி சுல்தானகம், பேரர் சுல்தானகத்தை தன்னுடன் இணைத்து கொண்டது. பின்னர் 1881-இல் ஐதராபாத் இராச்சியத்தின் பகுதியாக பேரர் இருந்தது. 5 நவம்பர் 1902-இல் பேரர் பகுதியை பிரித்தானிய இந்தியாவின் நிஜாமிடமிருந்து ஆண்டு குத்தகைக்கு எடுத்துக் கொண்டு மத்திய மாகாணத்தில் ஒரு வருவாய் கோட்டமாக இணைக்கப்பட்டது. 1881-இல் பேரரர் பகுதியின் மக்கள்தொகை 26,72,673 ஆக இருந்தது. பேரர் மக்கள் பெரும்பாலும் மராத்தி மொழி பேசுகின்றனர். பேரர் பகுதியின் மொத்தப் பரப்பளவு 1,13,281 சகிமீ ஆகும். இந்திய விடுதலைக்குப் பின் தற்போது பேரர் விதர்பா எனும் பெயரில் மகாராட்டிர மாநிலத்தில் உள்ளது.
# பேரர்

## இதனையும் காண்க

- பெரார் சுல்தானகம்
- பாமினி சுல்தானகம்
- ஐதராபாத் இராச்சியம்
- விதர்பா
- மத்திய மாகாணம், பிரித்தானிய இந்தியா
- பிரித்தானிய இந்தியாவின் மாகாணங்களும், ஆட்சிப் பகுதிகளும்
# அன்னை பொறியியல் மற்றும் தொழில்நுட்பக் கல்லூரி

**அன்னை பொறியியல் மற்றும் தொழில்நுட்பக் கல்லூரி** (Annai College of Engineering and Technology) என்பது தமிழ்நாட்டின், கும்பகோணத்தில் உள்ள ஒரு பொறியியல் கல்லூரி ஆகும். இது 1995 ஆம் ஆண்டு கே. கே. ஓ முகமது இப்ராகிம் கல்வி அறக்கட்டளையால் நிறுவப்பட்டது. இது 2000 ஆம் ஆண்டு அறக்கட்டளையாக பதிவு செய்யப்பட்டது. இதுவே கும்பகேணத்தின் முதல் சேவை சார்ந்த பொறியியல் கல்லூரி ஆகும்.  
இது சென்னை அண்ணா பல்கலைக்கழக- திருச்சிராப்பள்ளி சென்னை - பிராந்திய அலுவலகத்துடன் இணைக்கப்பட்ட ஒரு பொறியியல் கல்லூரி ஆகும். இந்த கல்லூரி வளாகமானது 60 ஏக்கர் பரப்பளவில் உள்ளது. அன்னை பொறியியல் மற்றும் தொழில்நுட்ப கல்லூரி அகில இந்திய தொழில்நுட்பக் கல்விக் குழுவால் அங்கீகரிக்கப்பட்ட பாடத் திட்டங்களை இளநிலையில் ஐந்து பாடங்களை வழங்கியது. இந்தக் கல்லூரி தற்போது ஆறு இளநிலைப் பாடங்களை வழங்குகிறது. இந்தப் பாடங்களுக்கு அகில இந்திய தொழில்நுட்பக் கல்விக் குழு மற்றும் அண்ணா பல்கலைக்கழகம் போன்றவை ஒப்புதல் அளித்துள்ளன.
# அரசு பொறியியல் கல்லூரி

**அரசு பொறியியல் கல்லூரி** (Arasu Engineering College) என்பது இந்தியாவின், தமிழ்நாட்டின், கும்பகோணத்தில் அமைந்துள்ள ஒரு பொறியியல் மற்றும் தொழிநுட்பவியல் கல்லூரி ஆகும். இந்தக் கல்லூரிக்கு அகில இந்திய தொழில்நுட்பக் கல்விக் குழு ஒப்புதல் அளித்துள்ளது. இது சென்னை அண்ணா தொழில்நுட்ப பல்கலைக்கழகத்துடன் இணைக்கப்பட்டுள்ளது
# அரசு பொறியியல் கல்லூரி

## வரலாறு

அரசு பொறியியல் கல்லூரியானது ஸ்ரீ திருநாவுக்கரசு தனலட்சுமி கல்வி அறக்கட்டளையால் 2000 ஆம் ஆண்டு நிறுவப்பட்டது. இந்த அறக்கட்டளையானது சமூக சேவைக்காக 2000 ஆம் ஆண்டில் பதிவு செய்யப்பட்டது. இந்த அறக்கட்டளை தொழில்நுட்ப கல்வி மற்றும் ஆராய்ச்சித் துறையில் சிறந்த சேவையைச் செய்து வருகிறது.  
அரசு பொறியியல் கல்லூரி 2001-2002 ஆம் ஆண்டில் அகில இந்திய தொழில்நுட்ப கல்விக் குழுவால் அங்கீகரிக்கப்பட்ட மூன்று இளநிலை பாடங்களை வழங்கியது. தற்போது இந்தக் கல்லூரியானது ஆறு இளநில்ப் பாடங்களையும், மூன்று முதுநிலை பாடங்களையும் வழங்கிவருகிறது
# அரசு பொறியியல் கல்லூரி

## வழங்கப்படும் பாடங்கள்

; இளநிலை படிப்புகள்  
- பி.இ. கணினி அறிவியல் மற்றும் பொறியியல்
- பி.இ. மின்னணுவியல் மற்றும் தொடர்பு பொறியியல்
- பி.இ. மின் மற்றும் மின்னணுவியல் பொறியியல்
- பி.இ. குடிசார் பொறியியல்
- பி.இ. இயந்திரப் பொறியியல்
- பி.இ. ஊரிதிப் பொறியியல்
- வேளாண் பொறியியல்
- பி.இ. உயிர் மருத்துவ பொறியியல்
- பி.டெக்.
# அருள்மிகு மீனாட்சி அம்மன் பொறியியல் கல்லூரி

**அருள்மிகு மீனாட்சி அம்மன் பொறியியல் கல்லூரி** (Arulmigu Meenakshi Amman College of Engineering)
- இந்தியாவின், தமிழ்நாட்டின், காஞ்சிபுரத்திற்கு அருகிலுள்ள வடவமனேந்தலில் உள்ள ஒரு பொறியியல் கல்லூரி ஆகும். 1985 இல் நிறுவப்பட்ட இந்தக் கல்லூரியை மீனாட்சி அம்மாள் அறக்கட்டளை நிர்வகிக்கிறது.  
அருள்மிகு மீனாட்சி அம்மன் பொறியியல் கல்லூரிக்கு புது தில்லியில் உள்ள அகில இந்திய தொழில்நுட்பக் கல்விக் குழு (ஏ.ஐ.சி.டி.இ.) ஒப்புதல் அளித்துள்ளது. மேலும் இது தென்னிந்தியாவின் அண்ணா பல்கலைக்கழகத்துடன் இணைக்கப்பட்டுள்ளது. 1985 ஆம் ஆண்டில் தெலுங்கு மொழி சிறுபான்மை பொறியியல் கல்லூரியாக தமிழக அரசின் ஒப்புதலின் பேரில் இந்தக் கல்லூரி நிறுவப்பட்டது.
# அருள்மிகு மீனாட்சி அம்மன் பொறியியல் கல்லூரி

## அம்சங்கள்

- ஆய்வகங்கள், நூலகம் மற்றும் விளையாட்டு வசதிகள்.
- காஞ்சீபுரம், செய்யாறு, வந்தவாசி, இராணிப்பேட்டை, ஆற்காடு ஆகிய இடங்களிலிருந்து கல்லூரி பேருந்து வசதி மற்றும் அரசு பேருந்து வசதிகள்.
- வளாகத்தில் மாணவர், மாணவிகளுக்கான தனித்தனி விடுதி வசதிகள்.
# அருள்மிகு மீனாட்சி அம்மன் பொறியியல் கல்லூரி

## இளநிலைப் படிப்புகள்

- பி.இ. குடிசார் பொறியியல்
- பி.இ. கணினி அறிவியல் மற்றும் பொறியியல்
- பி.இ. மின் மற்றும் மின்னணு பொறியியல்
- பி.இ. மின்னணுவியல் மற்றும் தொடர்புப் பொறியியல்
- பி.இ. இயந்திரப் பொறியியல்
- பி.இ. கருவி மற்றும் கட்டுப்பாட்டுப் பொறியியல்
- பி.டெக். தகவல் தொழில்நுட்பம்
- பி.டெக். வேதிப் பொறியியல்
- பி.டெக். உயிரி-தொழில்நுட்பம்
- பி.ஆர்க். (ஐந்து ஆண்டுகள்)
# அருள்மிகு மீனாட்சி அம்மன் பொறியியல் கல்லூரி

## முதுநிலைப் படிப்புகள்

- எம்.இ. மின்னணு பயன்பாடு
- எம்.இ. கணினி அறிவியல் மற்றும் பொறியியல்
- எம்.இ. ஆற்றல் அமைப்பு
- எம்.இ. கட்டமைப்புப் பொறியியல்
- எம்.இ. கணினி பயன்பாடுகள்
- வணிக நிர்வாகத்தின் முதுகலை (முழு நேரம்)
- முதுகலை வணிக மேலாண்மை (பகுதிநேரம்)
# அருள்மிகு மீனாட்சி அம்மன் பொறியியல் கல்லூரி

## துறைகள்

- கட்டிடக்கலை
- உயிர் தொழில்நுட்பம்
- வேதிப் பொறியியல்
- குடிசார் பொறியியல்
- கணினி அறிவியல் மற்றும் பொறியியல்
- மின் மற்றும் மின்னணுவியல் பொறியியல்
- மின்னணு மற்றும் தொடர்பியல் பொறியியல்
- இயந்திரப் பொறியியல்
- தகவல் தொழில்நுட்பம்
- முதுநிலை கணினி பயன்பாடுகள்
- மேலாண்மை ஆய்வுகள்
# மகாராஜா தொழில்நுட்பக் கல்வி நிறுவனம்

**மகாராஜா தொழில்நுட்ப நிறுவனம்** (Maharaja Institute of Technology) என்பது இந்தியாவின், தமிழ்நாட்டின், கோயம்புத்தூர் மாவட்டம், அரசூரில் உள்ள ஒரு பொறியியல் மற்றும் மேலாண்மை கல்லூரி ஆகும். இது 2006-2007 ஆம் கல்வியாண்டில் நிறுவப்பட்டது. இதனை நிறுவியவர் பரமசிவமாவார். இக்கல்லூரி அண்ணா பல்கலைக்கழகத்தின் இணைவுக் கல்லூரியாக உள்ளது. 2007 முதல், இக்கல்லூரியானது எம்பிஏ படிப்பை வழங்கிவருகிறது.
# நானா அலெக்சாண்டிரியா

**நானா அலெக்சாண்ட்ரியா** *(Nana Alexandria)* என்பவர் சியார்ச்சியா நாட்டைச் சேர்ந்த ஒரு சதுரங்க வீராங்கனை ஆவார். இவர் 1949 ஆம் ஆண்டு அக்டோபர் 31 ஆம் நாள் பிறந்தார். 1976 ஆம் ஆண்டு சதுரங்க பெண் கிராண்டு மாசுட்டர் தகுதியும் 1995 ஆம் ஆண்டு அனைத்துலக நடுவர் தகுதியும் இவருக்கு வழங்கப்பட்டது. மகளிர் உலக சதுரங்க சாம்பியன் பட்டத்திற்கான இரண்டு போட்டிகளில் நானா ஒரு சவாலாக இருந்தார். மேலும் நானா சியார்ச்சிய அரசியல்வாதியான கிகா பொகேரியாவின் தாய் ஆவார்.
# நானா அலெக்சாண்டிரியா

## வாழ்க்கை

அலெக்சாண்டிரியாவிற்கு அனைத்துலகப் பெண் சதுரங்க மாசுட்டர் தகுதி 1966 ஆம் ஆண்டும், 1976 ஆம் ஆண்டு சதுரங்க பெண் கிராண்டு மாசுட்டர் தகுதியும் கிடைத்தன. 1966, 1968, 1969 ஆம் ஆண்டுகளில் இவர் உருசிய பெண்கள் சதுரங்க சாம்பியனாக விளங்கினார். 1975 மற்றும் 1981 ஆம் ஆண்டுகளில் நடைபெற்ற பெண்கள் உலக சதுரங்க சாம்பியன் பட்டப் போட்டியில் பங்கேற்று விளையாடினார். இப்போட்டியில் 1975 இல் நோனா கேப்ரிந்தாசிவ்லியிடம் (+3 =1 −8) என்ற புள்ளிகள் கணக்கிலும், 1981 இல் மாயா சிபுர்தானிட்சுவிடம் (+4 =8 −4) என்ற புள்ளிகள் கணக்கில் சமநிலையும் பெற்றார். 1969, 1974, 1978, 1980, 1982, 1986 ஆம் ஆண்டுகளில் சதுரங்க ஒலிம்பியாடு போட்டிகளில் இவர் உருசியாவின் சார்பாக விளையாடினார் She was one of the contributing players of the USSR team that dominated the women's Olympiads of the 1980s.. 1980 ஆம் ஆண்டுகளில் சதுரங்க ஒலிம்பியாடு போட்டிகளில் ஆதிக்கம் செலுத்திய உருசிய அணியில் இவரும் ஓர் உறுப்பினராக இருந்தார்.
பன்னாட்டு சதுரங்க கூட்டமைப்பு வழங்கும் பிடே உலகத்தரவரிசைப் புள்ளிகள் மதிப்பில் இவர் 1988 இல் அதிகபட்சமாக 2415 புள்ளிகள் பெற்றுள்ளார்.
தற்போது பிடே அமைப்பில் நானா ஒரு நிர்வாகியாகச் செயல்பட்டு வருகிறார். இவ்வமைப்பின் பெண்கள் ஆணையத்தின் இருக்கை உறுப்பினராக 1966 முதல் 2001 வரை பணியாற்றியுள்ளார்.
# நானா அலெக்சாண்டிரியா

## மேலும் வாசிக்க

-
- ChessBase News
# கார்பமிக் அமிலம்

**கார்பமிக் அமிலம்** (**Carbamic acid)** என்பது H<sub>2</sub>NCOOH என்ற மூலக்கூற்று வாய்ப்பாட்டை உடைய கரிமச் சேர்மம் ஆகும். அமிலத் தொகுதியானது ஒரு நைட்ரஜன் அல்லது அமீனுடன் (கார்பனுக்குப் பதிலாக) இணைக்கப்பட்டிருப்பது கார்பாக்சிலிக் அமிலம் மற்றும் ஒரு அமைடு ஆகியவற்றிலிருந்து இச்சேர்மத்தை வேறுபடுத்துகிறது. கார்பமிக் அமிலத்தின் பல வழிப்பொருட்கள் மற்றும் ஒத்த சேர்மங்கள் அறியப்படுகின்றன. அவை பொதுவாக நிலையற்றவையாக, அதாவது, அச்சேர்மம் எந்த அமீனிலிருந்து பெறப்பட்டதோ அந்த அமீனாகவும் மற்றும் கார்பன் டை ஆக்சைடாகவும் மாறுகின்றன. இந்த வேதி வினைக்குழுவின் புரோட்டான் நீக்கம் செய்யப்பட்ட எதிரயனி (அல்லது இணைக்காரம்) ஒரு கார்பமேட் ஆகும் . கார்பமிக் அமிலம் ஒரு தள அமைவு மூலக்கூறு ஆகும்.
# கார்பமிக் அமிலம்

## கிடைக்கும் விதம்

கார்பமிக் அமிலம் யூரியா உற்பத்தியின் போது கிடைக்கும் ஒரு இடைநிலை வினைப்பொருள் ஆகும். யூரியாவின் தயாரிப்பு வினையானது கார்பன் டை ஆக்சைடு மற்றும் அம்மோனியாவின் வினையை உள்ளடக்கியதாகும்  
: CO <sub>2</sub> + NH <sub>3</sub> → H <sub>2</sub> NCOOH
: H <sub>2</sub> NCOOH + NH <sub>3</sub> CO (NH <sub>2</sub> ) <sub>2</sub> + H <sub>2</sub> O.  
கார்பமாயில்ட்ரான்ஸ்ஃபெரேஸ்கள் EC எண் 2.1.3 இன் கீழ் வகைப்படுத்தப்பட்ட டிரான்ஸ்ஃபெரேஸ் நொதியம் ஆகும் .
# கார்பமிக் அமிலம்

## கார்பமிக் அமிலத்தின் வழிப்பொருட்கள்

கார்பமிக் அமிலங்கள் கார்பமேட்டைக் பாதுகாக்கும் குழுக்களின் சிதைவில் இடைநிலைப் பொருள்கள் ஆகும்; ஒரு எசுத்தர் பிணைப்பின் நீராற்பகுப்பு கார்பமிக் அமிலத்தை உருவாக்குகிறது. கார்பன் டை ஆக்சைடின் வெளியேற்றமானது பாதுகாப்பு நீக்க வினைகளை முன்னோக்கி நகர்த்தி பாதுபாப்பு செய்யப்படாத அமீனைத் தருவதை அதிகரிக்கிறது.  
கார்பமேட்டுகள் பொதுவாக கார்பமிக் அமிலத்தின் எசுத்தர்களைக் குறிக்கின்றன. மெத்தில் கார்பமேட் என்பது கார்பமிக் அமிலத்தின் எளிமையான எசுத்தர் ஆகும். கார்பமிக் அமிலங்களைப் போலன்றி, எசுத்தர்கள் நிலைத்தன்மை உடையவை ஆகும். ஆல்ககால்களுடன் கார்பமாயில் குளோரைடுகளின் வினை, ஐசோசயனேட்டுகளுடன் ஆல்ககாலின் சேர்க்கை வினை மற்றும் அம்மோனியாவுடன் கார்பனேட் எசுத்தர்களின் வினை ஆகியவற்றால் இவை தயாரிக்கப்படுகின்றன.  
சில எசுத்தர்கள் தசை தளர்த்திகளாகப் பயன்படுகின்றன, அவை ஜிஏபிஏ<sub>ஏ</sub> ஏற்பியின் பார்பிட்யூரேட் தளத்துடன் பிணைக்கப்படுகின்றன. மற்றவைகள் பூச்சிக்கொல்லிகளாகப் பயன்படுத்தப்படுகின்றன, எடுத்துக்காட்டாக ஆல்டிகார்ப் போன்றவற்றைக் கூறலாம்.
# நாச்சியார்புரம்

**நாச்சியார்புரம்** என்பது ஜீ தமிழ் தொலைகாட்சியில் 8 சூலை 2019 முதல் 27 சூலை 2020 வரை முதல் திங்கள் முதல் சனி வரை ஒளிபரப்பான குடும்பம் சார்ந்த காதல் தொலைக்காட்சி நாடகத் தொடர் ஆகும். இந்த தொடரில் தினேஷ் கோபாலசாமி மற்றும் ரச்சித்தா மகாலட்சுமி இணைந்து முதன்மை கதாபாத்திரத்தில் நடித்துள்ளனர். இந்த தொடர் 14 ஆகத்து 2020 அன்று 218 அத்தியாயங்களுடன் நிறைவு பெற்றது.
# நாச்சியார்புரம்

## கதை

ஜோதி மற்றும் கார்த்தி, ஒருவருக்கொருவர் காதலிக்கிறார்கள். ஆனால் ஜோதி அத்தை ஜெயலட்சுமி நடராஜனை தனது குடும்பத்திற்கு எதிராக திருமணம் செய்து கொண்டதால் அவர்களது குடும்பம் கடந்த காலத்தில் பிரிந்தது, ஜோதி அத்தை வேறு யாருமல்ல கார்த்தியின் தாய். ஜோதி மற்றும் கார்த்தி தங்கள் குடும்பங்களுக்கு எதிராக எவ்வாறு திருமணம் செய்துகொள்கிறார்கள் என்பது கதையின் முக்கிய அம்சமாக அமைகிறது.
# நாச்சியார்புரம்

## நடிகர்கள்

### முதன்மை கதாபாத்திரம்

- தினேஷ் கோபாலசாமி - கார்த்திக்
- ரச்சித்தா மகாலட்சுமி - ஜோதி
- வடிவுக்கரசி - நாக ரத்னம்
# நாச்சியார்புரம்

## நடிகர்கள்

### துணை கதாபாத்திரம்

- தீபா நேத்ரன் - சீதாலட்சுமி
- பிரேமி வெங்கட் - ஜெயலட்சுமி
- கிரிஷ் - நடராஜன்
- தீபா சங்கர் - சரஸ்வதி
- வெங்கட் சுபா - ஜெயராம்
- ரேஷ்மா - சித்ரா
- பாரதி மோகன் - பொய்யாமொழி
- உஷா சாய் - மறிக்கொழத்து
- ஃபரினா அசாத் - ஷோபனா
- பவித்ரா ராஜசேகரன் - ஆண்டாள்
- காவ்யா - ஜானவி
- ரீமா - ஐஸ்வர்யா
- சுதா இராமானுசன் - சாந்தகுமாரி
- மது மோகன் - சாந்தகுமார்
- அழகப்பன் - பவுன்ராஜ்
- ஸ்ரீ குமார் - சிறப்புத் தோற்றம்
# நாச்சியார்புரம்

## நடிகர்களின் தேர்வு

இந்த தொடரில் பிரிவோம் சந்திப்போம் தொடருக்கு பிறகு தினேஷ் கோபாலசாமி மற்றும் ரச்சித்தா மகாலட்சுமி கணவன் மனைவியானதுக்கு பிறகு இணைத்து நடிக்கும் முதல் தொடர் இதுவாகும். வடிவுக்கரசி, கார்த்தி, பிரேமி வெங்கட், தீபா நேத்ரன் போன்ற பலர் முக்கியாகதாபாத்திரத்தில் நடிக்கின்றார்கள். இந்த தொடரின் கதை நாச்சியார்புரத்தில் உள்ள இரண்டு முக்கிய குடும்பம், அதற்கு நடுவில் நடக்கிற சண்டை, காதல், பிரிவுதான் கதை.
# நாச்சியார்புரம்

## ஒளிபரப்பு நேரம் மாற்றம்

இந்த தொடர் 8 சூலை 2019 முதல் திங்கள் முதல் சனிக்கிழமை வரை இரவு 8:00 மணிக்கு ஒளிபரப்பாகி, நவம்பர் 4, 2019 முதல் திங்கள் முதல் சனிக்கிழமை இரவு 7 மணிக்கு ஒளிபரப்பாகி, தற்போது சூலை 27, 2020 முதல் திங்கள் முதல் சனி வரை மதியம் 3:00 மணிக்கு நேரம் மாற்றபட்டு ஒளிபரப்பானது.
# நாச்சியார்புரம்

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# நாச்சியார்புரம்

## சர்வதேச ஒளிபரப்பு

- இந்த தொடர் ஜீ தமிழ் மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் அத்தியாயங்கள் ஜீ5 என்ற இணைய மூலமாகவும் பார்க்கலாம்.
# சேது தொழில்நுட்பக் கல்வி நிறுவனம்

**சேது தொழில்நுட்ப கல்வி நிறுவனம்** (Sethu Institute of Technology)
- தமிழ்நாட்டின், விருதுநகர் மாவட்டம் காரியாபட்டி, புல்லூரில் உள்ள ஒரு பொறியியல் கல்லூரி ஆகும். இக்கல்லூரி 1995 ஆம் ஆண்டு சேது கல்வி அறக்கட்டளையால், கல்வியாளர் திரு. முகமது ஜலீல் தலைமையிலான கல்வியாளர்களின் குழுவால் துவங்கப்பட்டது. இது புது தில்லியில் உள்ள அகில இந்திய தொழில்நுட்பக் கல்விக் குழு, புது தில்லி, தேசிய அங்கீகார வாரியம் போன்றவற்றில் அங்கீகாரம் பெற்றது. மேலும் இக்கல்லூரியானது சென்னை அண்ணா பல்கலைக்கழகத்துடன் இணைக்கப்பட்டுள்ளது. இங்கு எட்டு பிரிவுகளில் இளநிலை பாடங்களும், ஏழு பிரிவுகளில் முதுநிலை பாடங்களும் கற்பிக்கப்படுகின்றன. இந்த கல்லூரிக்கு 2012 ஆம் ஆண்டில் ஏஐசிடிஇ- ஆல் தன்னாட்சி அந்தஸ்து வழங்கப்பட்டுள்ளது; இது சென்னை அண்ணா பல்கலைக்கழகத்தால் 2014 இல் உறுதிப்படுத்தப்பட்டது.
# சேது தொழில்நுட்பக் கல்வி நிறுவனம்

## விவரம்

கல்வியின் நோக்கம் ஒரு நபரை ஒரு தனித்துவமான ஆளுமையாக்குவதேயாகும், இதனால் அவர்களால் புதிய யோசனைகளின், தொலைநோக்குடன் சமூகத்திற்கு உதவ முடியும். இதை மனதில் கொண்டு, சேது கல்வி அறக்கட்டளையால், 1995 ஆம் ஆண்டில் புல்லூர், கரியபட்டி - 626 106, விருதுநகர் மாவட்டத்தில் "அறிவு, சேவை, வளர்ச்சி" என்ற குறிக்கோளுடன், சேது தொழில்நுட்பக் கல்லூரி நிறுவப்பட்டது.  
இதன் நிறுவனர் மற்றும் தலைவர் திரு. எஸ். முகமது ஜலீல். அவரது சிந்தனையான சேது தொழில்நுட்பக் கல்வி நிறுவனமானது, கல்வி, தொழில், பொருளாதார ரீதியாக பின்தங்கிய கிராமப்புறங்களின் தொடர் வளர்ச்சியைப் பூர்த்தி செய்வதற்காக 1995 முதல் சேவையாற்றி வருகிறது. 1995 ஆம் ஆண்டில் 180 மாணவர்களுடன் மூன்று இளநிலைப் படிப்புகளுடன் தொடங்கப்பட்ட இக்கல்லூரி, 47 இளநிலைப் படிப்புகள் மற்றும் 5 முதுநிலைப் பட்டப்படிப்புகளுடன் 4,700 க்கும் மேற்பட்ட மாணவர்களைக் கொண்டதாக வளர்ந்துள்ளது.
# சேது தொழில்நுட்பக் கல்வி நிறுவனம்

## அமைவிடம், உள்கட்டமைப்பு

இக்கல்லூரி தமிழ்நாட்டின், விருதுநகர் மாவட்டம், காரியாபட்டி, புல்லூரில் மதுரை தூத்துக்குடி தேசிய நெடுஞ்சாலையில் (தே.நெ.எண்:45பி) அமைந்துள்ளது. இது மதுரை வானூர்தி நிலையத்திலிருந்து 12 கி.மீ. தொலைவில் உள்ளது. கல்லூரி வளாகமானது 132 ஏக்கர் பரப்பளவில் அமைந்துள்ளது. கல்லூரி நூலகமானது 56,123 தொகுதிகளைக் கொண்டுள்ளதாகவும், 140 சர்வதேச பத்திரிகைகளுக்கு சந்தா செலுத்துவதாகவும் உள்ளது. குளிரூட்டப்பட்ட கணினி ஆய்வகத்தில், பல்லூடகம், ஸ்கேனர்களுடன் வலையமைப்பில் இணைக்கப்பட்ட நவீன கணினி அமைப்புகளைக் கொண்டுள்ளதாக உள்ளது. ஆய்வகங்கள், பொறியியல் வரைதல் மண்டபம், ஊழியர், மாணவர்கள் அறைகள், உணவகம் ஆகிய வசதிகள் உள்ளன.
# சேது தொழில்நுட்பக் கல்வி நிறுவனம்

## வழங்கப்படும் படிப்புகள்

### இளநிலைப் படிப்புகள்

- பி.இ. இயந்திரப் பொறியியல்
- பி.இ. கணினி அறிவியல் மற்றும் பொறியியல்
- பி.இ. மின்னணுவியல் மற்றும் தொடர்புப் பொறியியல்
- பி.இ. மின் மற்றும் மின்னணுப் பொறியியல்
- பி.டெக். தகவல் தொழில்நுட்பம்
- பி.இ. குடிசார் பொறியியல்
- பி.டெக். வேதிப் பொறியியல்
- பி.இ. வேளாண் பொறியியல்
- பி.இ. உயிர் மருத்துவப் பொறியியல்.
# சேது தொழில்நுட்பக் கல்வி நிறுவனம்

## வழங்கப்படும் படிப்புகள்

### முதுநிலைப் படிப்புகள்

- எம்.இ. சிஏடி (CAD) / சிஏம் (CAM)
- எம்.இ. தொடர்பு அமைப்பு
- எம்.இ. கணினி அறிவியல் மற்றும் பொறியியல்
- எம்.இ. ஆற்றல் மின்னணு மற்றும் செயலிகள்
- எம்.இ. கட்டமைப்புப் பொறியியல்
# சேது தொழில்நுட்பக் கல்வி நிறுவனம்

## ஆராய்ச்சி மற்றும் மேம்பாடு

பின்வரும் துறைகளின் அங்கீகரிக்கப்பட்ட ஆராய்ச்சி மையமாக, சென்னை அண்ணா பல்கலைக்கழகத்தால் இக்கல்லூரி அங்கீகரிக்கப்பட்டுள்ளது.  
- மின் மற்றும் மின்னணுவியல் பொறியியல் துறை
- இயந்திரப் பொறியியல் துறை
- மின்னணுவியல் மற்றும் தொடர்புப் பொறியியல் துறை
- கணினி அறிவியல் மற்றும் பொறியியல் துறை
- குடிசார் பொறியியல் துறை
- வேதியியல் துறை
- இயற்பியல் துறை.
# சேது தொழில்நுட்பக் கல்வி நிறுவனம்

## விடுதி வசதிகள்

- சேது தொழில்நுட்பக் கல்வி நிறுவனம் மாணவர், மாணவிகளுக்கு, தனித்தனி விடுதிகளைக் கொண்டுள்ளது. பெண்களுக்கான விடுதியானது மிகவும் விசாலமாக, 52 அறைகளுடன் 282 மாணவர்களைக் கொண்டுள்ளது. வளாகத்தின் குறைகளை களைந்து மேற்பார்வையிட வார்டன் உள்ளார். விடுதி, ஒரு பிரார்த்தனை மண்டபம், ஒரு கணினி மையம், ஒரு கடை போன்றவற்றைக் கொண்டுள்ளது. இதே தரத்தில் மாணவர்களுக்கான விடுதி வசதி உள்ளது. இதில் 364 மாணவர்களுக்கு வசதியான தங்குமிடங்களுடன் கூடிய அறைகள் உள்ளன. மாணவர்களைக் கண்காணிக்க இரண்டு வார்டன்கள் நியமிக்கப்பட்டுள்ளனர்.
- மாணவர் அறைகள், உள்ளமைக்கப்பட்ட அலமாரிகள், கட்டில்கள், மேசைகள், நாற்காலிகளைக் கொண்டுள்ளன. மேலும் வெந்நீர் வசதிகள் கொண்டுள்ளன. மேலும் விடுதி வளாகத்தில் 24 × 7 இருக்கும் வைஃபை வசதி, மாணவர்கள் தங்கள் அறிவைப் புதுப்பித்துக் கொள்ள உதவுகிறது. தேர்வுகளில் மாணவர்கள் சிறப்பாக செயல்படுவதை உறுதி செய்ய படிக்கும் நேரம் திட்டமிடப்பட்டுள்ளது. கற்றலில் சிக்கல் உள்ளவர்களுக்கு வழக்கமான வகுப்பு நேரங்களுக்குப் பிறகு, விடுதிகளில் பயிற்சி வகுப்புகள் நடத்தப்படுகின்றன. விடுதி உணவகத்தில் மாணவர்களின் வசதிக்காக சைவ மற்றும் அசைவ உணவகங்கள் தனித்தனியாக உள்ளன. விடுதியில் தொலைக்காட்சி மண்டபம், உடற்பயிற்சி உபகரணங்களுடன்கூடிய அறை போன்றவையும் உள்ளன.
- மாணவர் மற்றும் மாணவியர் விடுதிகளுக்கு, தடையற்ற மின்சாரமானது, சூரிய சக்தி ஆற்றல் மூலம் வழங்கப்படுகிறது.
# சேது தொழில்நுட்பக் கல்வி நிறுவனம்

## வேலை வாய்ப்பு வசதிகள்

கல்லூரியில் உள்ள வேலைவாய்ப்பு பிரிவானது மாணவர்களுக்கு தேவையான பயிற்சிகளை அளிப்பதுடன், தொழிலதிபர்களை அழைத்துவந்து சொற்பொழிவுகளை ஏற்பாடு செய்வதுடன் வளாக நேர்காணலை ஒருங்கிணைக்கிறது. இறுதி ஆண்டு மாணவர்களின் நலனுக்காக ஆளுமை மேம்பாட்டு திட்டங்கள் மேற்கொள்ளப்படுகின்றன.
# கைஃபா மாவட்டம்

**கைஃபா மாவட்டம்** (, *Mehoz Ḥeifa*; ) இசுரேல் நாட்டின் ஆறு நிர்வாக மாவட்டங்களில் ஒன்று.இம் மாவட்டம் இசுரேல் நாட்டில் உள்ள கைஃபா நகரத்தை சுற்றி அமைந்துள்ளது. மாவட்டத்தின் தலைநகர் கைஃபா நகரம் ஆகும். மாவட்டத்தின் பரப்பளவு 864&nbsp;கிமீ<sup>2</sup> (299.3&nbsp;மை<sup>2</sup>) ஆகும்.
# கைஃபா மாவட்டம்

## மக்கள் தொகை பரவல்

2016 ஆம் ஆண்டிற்கான இசுரேல் நாட்டின் மத்திய புலனாய்வு துறை தரவுகளின்படி:
- யூதம்: 684,100 (68.6%)
- இஸ்லாம்: 213,400 (21.4)
- டுரூசு: 26,300 (2.6%)
- கிருத்துவம்: 17,600 (1.7%)
- மத சார்பற்றவர்கள்: 56,300 (5.6%)
# சமத்துவ சிலை (இராமானுஜர்)

**சமத்துவச் சிலை** (**Statue of Equality**) என்பது வைணவ ஆச்சாரியார் இராமானுஜரின் சமத்துவக் கொள்கையைப் போற்றும்படியாகவும், அவரது ஆயிரமாண்டு பிறந்தநாள் நினைவாகவும் 216அடி உயரத்தில் தெலங்காணா மாநில தலைநகரான ஐதராபாத்தில் நிறுவப்பட்ட சிலையாகும்.
# சமத்துவ சிலை (இராமானுஜர்)

## விளக்கம்

**சமத்துவச் சிலை** (**Statue of Equality**) இந்தியாவின் தமிழ்நாட்டில் 11-ஆம் நூற்றாண்டில் வாழ்ந்த வைணவ ஆச்சாரியார் இராமானுஜரின் சமத்துவக் கொள்கையைப் போற்றும்படியாகவும், இவரது ஆயிரமாண்டு பிறந்தநாள் நினைவாகவும் 216அடி உயரமுள்ள இச்சிலை 2019-இல் தெலங்காணா மாநிலத்தின் தலைநகரான ஐதராபாத் நகரத்தில் சின்ன ஜீயரால் நிறுவப்பட்டது. இச்சிலையை இந்தியப் பிரதமர் நரேந்திர மோடி 5 பிப்ரவரி 2022 அன்று திறந்து வைத்தார். 216 அடி உயரம் கொண்ட இராமானுஜர் சிலை, விரிந்த தாமரை வடிவ 54 அடி உயர பீடத்தின் மீது அமைக்கப்பட்டுள்ளது.  
தியான நிலையில் அமர்ந்திருக்கும் பஞ்சலோக இராமானுஜர் சிலை 120 கிலோ கிராம் தங்கத்தால் மேற்பூச்சு பூசப்பட்டுள்ளது. இது இராமானுஜர் 120 ஆண்டுகள் வாழ்ந்ததை என்பதை நினைவு கூறுகிறது.
# சமத்துவ சிலை (இராமானுஜர்)

## இராமானுஜர் கோயில்

34 ஏக்கர் பரப்பில் அமைந்த இராமானுஜர் கோயிலின் தரை தளத்தில், 63,444 சதுர அடிப்பரப்பில் இராமானுஜரின் வாழ்க்கை வரலாற்றையும், தத்துவங்களை விளக்கும் சிற்பங்களும், சித்திரங்களும் கொண்டது.
30,000 சதுர அடி கொண்ட இரண்டாம் தளத்தில், இராமானுஜரின் 120 அடி உயரம் கொண்ட சிலை அமைக்கப்பட்டுள்ளது.
கோயிலின் மூன்றாம் தளத்தில் 14,700 சது அடியில் வேத சாத்திரங்களின் மின் நூலகம் மற்றும் ஆய்வு மையம் உள்ளது.
# திருச்சிராப்பள்ளி-தஞ்சாவூர் மறைமாவட்டம்

**திருச்சிராப்பள்ளி-தஞ்சாவூர் பேராயம்** அல்லது **திருச்சி-தஞ்சைப் பேராயம்** (**CSI Tiruchirappalli-Thanjavur Diocese** or **CSI Trichy Tanjore Diocese**) என்பது, தமிழ்நாட்டில் உள்ள தென்னிந்தியத் திருச்சபையின் ஒரு பேராயம் ஆகும். தென்னிந்திய திருச்சபையில் தற்போது இருக்கும் 24 பேராயங்களில் இதுவும் ஒன்று. மேலும் 1947-இல் அங்குரார்பணிக்கப்பட்ட தென்னிந்தியத் திருச்சபையின் ஆரம்பகால 14 பேராயங்களில் இதுவும் ஒன்றாகும்.
# திருச்சிராப்பள்ளி-தஞ்சாவூர் மறைமாவட்டம்

## பேராயத்தைப் பற்றி

இப்பேராயம், நாகப்பட்டினம் மாவட்டம், திருவாரூர் மாவட்டம், தஞ்சாவூர் மாவட்டம், திருச்சிராப்பள்ளி மாவட்டம், பெரம்பலூர் மாவட்டத்தின் ஒரு பகுதி, கரூர் மாவட்டத்தின் ஒரு பகுதி, திருப்பூர் மாவட்டத்தின் ஒரு பகுதி, கோயம்புத்தூர் மாவட்டத்தின் ஒரு பகுதி, கடலூர் மாவட்டத்தின் ஒரு பகுதி, புதுக்கோட்டை மாவட்டத்தின் ஒரு பகுதி, அரியலூர் மாவட்டத்தின் ஒரு பகுதி, புதுச்சேரி, மற்றும் காரைக்கால் யூனியன் பிரதேசங்களின் சில பகுதிகள் போன்ற பகுதிகளை உள்ளடக்கியிருக்கிறது. நிர்வாக வசதிகளுக்காக இந்த பேராயம் தஞ்சாவூர் இறைமாவட்டம், திருச்சிராப்பள்ளி இறைமாவட்டம், பெரம்பலூர் இறைமாவட்டம், கரூர் இறைமாவட்டம், தாராபுரம் இறைமாவட்டம் மற்றும் ஆனைமலை(வால்பாறை) இறைமாவட்டம் என ஆறு இறைமாவட்டங்களாகப் பிரிக்கப்பட்டுள்ளது. இப்பேராயம் 2000 ஆம் ஆண்டில் 88,831 உறுப்பினர்களைக் கொண்டிருந்தது. இப்பேராயத்தின் இறைப்பணி, 100க்கும் மேலுள்ள நியமிக்கப்பட்ட ஆயர்களுடன், ஒரு தேர்ந்தெடுக்கப்பட்ட பேராயர் மூலம் மேற்கொள்ளப்படுகிறது. இங்கிலாந்தில் இருக்கும் லெஸ்டர் (leicester ) நகர திருச்சபை, இப்பேராயத்தின் கூட்டுத் திருச்சபை ஆகும். முதன்மையாக, பெண்கள் மற்றும் தவறாக உருவாக்கப்பட்டிருக்கும் சாதிய சமூக படிநிலைகளில் கீழ் நிலையில் இருப்போரை மிளிர்த்தலே இப்பேராயத்தின் உந்துதல்.
# திருச்சிராப்பள்ளி-தஞ்சாவூர் மறைமாவட்டம்

## பேராயத்தின் ஊழிய சேவைகள்

இப்பேராயமானது கல்விச்சேவைகள், மருத்துவ சேவைகள், பழங்குடியினர் நலச்சேவைகள், மிஷன் & நற்செய்தி ஊழியங்கள் மற்றும் பெண்கள் நல சேவைகளை செய்கிறது.
# திருச்சிராப்பள்ளி-தஞ்சாவூர் மறைமாவட்டம்

## பேராயத்தின் ஊழிய சேவைகள்

### கல்விச்சேவை

இப்பேராயத்தில் 52 தொடக்கப் பள்ளிகள், 2 உயர்நிலைப் பள்ளிகள், 17 மேல்நிலைப் பள்ளிகள், 2 நர்சிங் பள்ளிகள், 1 தொழில்துறை பயிற்சி மையம் மற்றும் 4 கல்லூரிகள் (கலை மற்றும் அறிவியல், மேலாண்மை, செவிலியர் மற்றும் சமூக நலனில் நிபுணத்துவம் பெற்றவை) உள்ளன. இந்த பேராயத்தின் அனைத்து நிறுவனங்களும் சிறுபான்மை கல்வி நிறுவனங்கள் ஆகும். இந்த நிறுவனங்களில் பலவும் தமிழக மாநிலத்தின் ஆரம்ப காலங்களில் அப்போதைய மிஷனரிகளால் சேவை நோக்கங்களுக்காக மிகவும் அர்ப்பணிப்புடன் கூடிய தியாகத்தினால், அந்நிறுவனங்கள் இருக்குமிடங்களில் மிகச்சிறந்த கல்வி சேவைகளை வழங்கும்படி நிறுவப்பட்டிருக்கின்றது. இக்கல்விநிலையங்களில் பலவும் உண்டு உறைவிட சேவையுடன் கூடிய கல்வி நிலையங்கள் ஆகும்.
# திருச்சிராப்பள்ளி-தஞ்சாவூர் மறைமாவட்டம்

## பேராயத்தின் ஊழிய சேவைகள்

### மருத்துவ சேவை

இப்பேராயத்தில் 2 பொது மருத்துவமனைகள் உள்ளன; சி.எஸ்.ஐ மிஷன் பொது மருத்துவமனை திருச்சிராப்பள்ளியின் உறையூரிலும், சி.எஸ்.ஐ டாக்டர். ஆனி பூத் மிஷன் மருத்துவமனை, தாராபுரத்தில் உள்ள சி.எஸ்.ஐ மிஷன் வளாகத்திலும் அமைந்துள்ளது. இவ்விரண்டு பன்முக சிறப்பு மருத்துவமனைகளிலும், நவீன வசதிகள், உள்கட்டமைப்பு, கடவுளின் மகிமைக்கென அர்ப்பணிப்புடன் கூடிய நிர்வாகம் மற்றும் ஊழியர்களைக் கொண்டு குணப்படுத்தும் மருத்துவ ஊழியங்கள் மேற்கொள்ளப்படுகின்றன. திருச்சிராப்பள்ளியில் உள்ள சி.எஸ்.ஐ மிஷன் மருத்துவமனையில் 2019 ஆம் ஆண்டு, தீவிர சிகிச்சைப் பிரிவு புதுப்பிக்கப்பட்டுள்ளது.
# திருச்சிராப்பள்ளி-தஞ்சாவூர் மறைமாவட்டம்

## பேராயத்தின் ஊழிய சேவைகள்

### பழங்குடியினர் நல ஊழிய சேவை

இப்பேராயத்தின் வரம்பிற்குட்பட்ட பகுதிகளில் அமைந்திருக்கும் பழங்குடியினர் மத்தியில் அவர்களுக்கான நலத்திட்டங்களை இப்பேராயம் செயல்படுத்துகிறது.
# திருச்சிராப்பள்ளி-தஞ்சாவூர் மறைமாவட்டம்

## பேராயத்தின் ஊழிய சேவைகள்

### மிஷன் மற்றும் நற்செய்தி ஊழியங்கள்

இப்பேராயத்தின் வரம்பிற்குட்பட்ட பகுதிகளில் மிஷன் மற்றும் சுவிசேஷ ஊழியங்கள் மேற்கொள்ளப்படுகின்றன.
# திருச்சிராப்பள்ளி-தஞ்சாவூர் மறைமாவட்டம்

## பேராயத்தின் ஊழிய சேவைகள்

### பெண்கள் நல சேவைகள்

மகளிரின் மிளிர்த்தலை தனது முக்கிய உந்துதல்களில் ஒன்றாக இப்பேராயம் கொண்டிருக்கிறபடியினாலே, மகளிரின் வாழ்க்கைமுறை மற்றும் அவர்களின் சமூக அந்தஸ்தை உயர்த்தும் வண்ணம் பல்வேறு நலத்திட்டங்களை இப்பேராயம் மேற்கொண்டு வருகிறது.
# திருச்சிராப்பள்ளி-தஞ்சாவூர் மறைமாவட்டம்

## பேராயத்தின் ஊழிய சேவைகள்

### பேராய அச்சகம் மற்றும் புத்தகம்

திருச்சிராப்பள்ளியின் உறையூரில் பேராயத்திற்கென்று அதன் சொந்த அச்சகம் உள்ளது; அங்கு அவர்கள் படிக்கும் அனைத்து பொருட்களையும் அச்சிடுகிறார்கள். அவர்கள் ஒவ்வொரு மாதமும் உள்விநியோக முறையில் "திருச்சபை மலர்" என்ற புத்தகத்தை வெளியிடுகிறார்கள்.
# திருச்சிராப்பள்ளி-தஞ்சாவூர் மறைமாவட்டம்

## பேராயத்தின் முக்கிய அலுவலர்கள்

பேராயத்தின் பேரவையால் தேர்ந்தெடுக்கப்பட்ட ஒரு ஆயர், பேராயராக இப்பேராயத்திற்கு தலைமை வகிக்கிறார். தேர்ந்தெடுக்கப்பட்டிருக்கும் அப்பேராயர், தனது சேவை காலத்தில், இப்பேராயத்திற்கும் அதன் நிறுவனங்களுக்கும் தலைவரென கருதப்பருகிறார். அனைத்திற்கும் தலைமை சேவை பொறுப்பிலிருக்கும் பேராயரைத் தவிர, குருத்துவ செயலர் எனும் சேவை பொறுப்பிற்கு தேர்ந்தெடுக்கப்பட்டவர் பேராயத்தில் இருக்கும் ஆயர்கள் மற்றும் நற்செய்தியாளர்களையும், இறைமக்கள் செயலர் எனும் சேவை பொறுப்பிற்கு தேர்ந்தெடுக்கப்பட்டவர் பேராயத்தின் மற்ற பணியாளர்களையும், கல்விச் செயலர் எனும் சேவை பொறுப்பிற்கு தேர்ந்தெடுக்கப்பட்டவர் கல்வி நிலையங்களையும் அவரவர்களின் பொறுப்பு காலங்களில் கவனித்துக்கொள்கின்றனர் . அனைத்து நிறுவனங்களை போலவும் வரவு செலவுகளை மேற்கொள்ளவும் கவனிக்கவும் இந்த பேராயத்திற்கு ஒரு பொருளாளர் அல்லது பொக்கிஷதாரர் பேராயரால் நியமிக்கப்படுகிறார்.
# திருச்சிராப்பள்ளி-தஞ்சாவூர் மறைமாவட்டம்

## பேராயத்தின் பேராயர்களும் அவர்களின் பதவிக்காலமும்

இத்திருமண்டலத்தில் பணியாற்றிய பேராயர்களின் பட்டியல் பின்வருமாறு:
# திருச்சிராப்பள்ளி-தஞ்சாவூர் மறைமாவட்டம்

## பேராயத்தின் பேராயர்களும் அவர்களின் பதவிக்காலமும்

### பேரருட்திரு. முனைவர். எட்கர் பென்ட்லி தோர்ப் (1947-1962)

வெசுலிய மெதடிச மிஷனரியும், பெங்களூரில் பிறந்தவருமாகிய எட்கர் பென்ட்லி தோர்ப் (The Rt. Rev. Dr. Edgar Bentley Thorp) இப்பேராயத்தின் முதல் பேராயர் ஆவார். 27 செப்டம்பர் 1947 அன்று சென்னை புனிதர் ஜார்ஜ் பேராலயத்தில் தனது 42-ம் அகவையில் பேராயராகப் புனிதப்படுத்தப்பட்டார். அவர் முன்னாள் போதகரும், அன்றைய மைசூரு (Mysore) மாவட்டத் தலைவருமான வில்லியம் ஹூபர்ட் தோர்பின் (Mr.William Hubert Thorp) மகனாவார். மேலும் அவர், பேராயர்களாகப் புனிதப்படுத்தப்பட்ட இரண்டு வெசுலிய மிஷனரிகளில் ஒருவராக இருந்தார். இவர், கிங்ஸ்வுட் பள்ளியில் (Kingswood School) படித்தவரும், ஆக்ஸ்போர்டு மற்றும் கேம்பிரிட்ஜ் பல்கலைக்கழகங்களில் பட்டங்களைப் பெற்ற ஒரு புகழ்பெற்ற அறிஞரும் கல்வியாளரும் ஆவார். பிரபலமான ஆக்ஸ்போர்டு பல்கலைக்கழகத்தில் ஒரு சிறந்த கணிதவியலாளராக இருந்த அவர், திருச்சபையின் திருப்பணிகளுக்காக அறிவியலைத் துறந்தார். மார்பர்க்(Marburg)-ல் ஒப்பீட்டு மதக் கோட்பாட்டியலைக் கற்ற பின்பு 1930-ல் அன்றைய திருச்சிராப்பள்ளி மாவட்டத்திற்கு வந்து சேர்ந்தார். தாராபுரத்தில் இருந்த வேதாகாமப் பள்ளியில் முதல்வராக இருந்துகொண்டு கிராமத்து சுவிஷேஷகர்களுக்கு பயிற்சியளித்துக்கொண்டிருந்தார். அம்மாவட்டத்தின் தலைவராக 1945-ம் ஆண்டுமுதல் 1947-ம் ஆண்டு வரை இருந்தார். திருமண்டலத்தை 15 ஆண்டுகளாக பேராயராக வழிநடத்தி வந்த அவர், 1962-ல் உடல்நிலை சரியில்லாத காரணத்தால் இந்தியாவை விட்டு வெளியேறினார். தாராபுரம் வெகுஜன இயக்கப் பகுதியிலும் வால்பாறை பகுதியில் உள்ள தேயிலைத் தோட்டங்களிலும், வறுமையில் வாடும் கிராம கிறிஸ்தவர்களிடையே அவரது அலங்காரமில்லாத எளிய வாழ்க்கைமுறையின்படி அவர் மேற்கொண்ட ஊழியங்களும்; பேராயராக, அவரின் பக்கச்சார்பற்ற தலைமைப் பண்புகளும் பேராயத்தில் இருந்த ஆங்கிலிகன் (Anglican) சிறுபான்மையினரிடத்திலும் மெதடிஸ்ட் (Methodist) பெரும்பான்மையினரிடத்திலும் ஒற்றுமையை வளர்த்தது. பேராயரவர்கள் செப்டம்பர் 1, 1991-ல் பிரஸ்டாட்டினில் (Prestatyn) மரித்தார். தாராபுரத்தில் உள்ள பிஷப் தோர்ப் கலை மற்றும் அறிவியல் கல்லூரி அவரது நினைவாக பெயரிடப்பட்டுள்ளது.
# திருச்சிராப்பள்ளி-தஞ்சாவூர் மறைமாவட்டம்

## பேராயத்தின் பேராயர்களும் அவர்களின் பதவிக்காலமும்

### பேரருட்திரு. முனைவர். டேவிட் செல்லப்பா (1962-1964) (இடைக்கால பேராயர்)

பேராயர் தோர்ப் அவர்கள் அவசரமான உடல்நிலை காரணங்களினால் இந்தியாவை விட்டு வெளியேறியதாலும், அச்சமயத்தில் உடனடியாக ஒரு காப்புத்திட்டத்தை செயல்படுத்த இயலாததாலும், அப்போதைய தென்னிந்திய திருச்சபையின் பெரும்பேராயராக இருந்த அதி பேரருட்திரு. அர்னால்டு ஹென்றி லெக் (The Most Rev. Arnold Henry Legg) அவர்கள் பேராயர் டேவிட் செல்லப்பாவின் தலைமையை திருச்சிராப்பள்ளி தஞ்சாவூர் பேராயத்திற்கும் அளித்திட கேட்டுக்கொண்டார். பேராயர் டேவிட் செல்லப்பா அவர்களுக்கு இத்திருமண்டலத்தோடு நெடிய தனிப்பட்ட தொடர்பு உண்டு. 1933-ல் பேராயர் எட்வர்ட் ஹென்றி மனஸ்ஃபீல்டு வாளர் (Rt. Rev. Edward Harry Mansfield Waller) அவர்களால் ஆயராக அருட்பொழிவு பெற்றபின்பு, திருச்சிராப்பள்ளி தஞ்சாவூர் திருமண்டலத்தின் மேட்டுப்பட்டி மற்றும் இருங்களூர் திருச்சபைகளுக்கு ஆயராக பணிக்கப்பட்டிருந்தார். பேராயரவர்கள், தஞ்சாவூரில் இருந்த அன்றைய ஒப்பில்லாத மற்றும் புகழ்பெற்றிருந்த குடும்பங்களில் ஒன்றிலிருந்து வந்த திருமதி. எலிசபெத் டேனியல் செல்லப்பாவின் மகனாவார். திருமதி. எலிசபெத் டேனியல் செல்லப்பா அவர்கள், தஞ்சாவூரின் போன்ஸ்லே ராஜவம்சத்தின் இரண்டாவது சரபோஜி மன்னரின் சட்ட ஆலோசகராக இருந்த திரு. டேவிட் பிள்ளையின் மகளாவார். திரு. டேவிட் பிள்ளை அவர்கள், சிறந்த மற்றும் அர்ப்பணம் மிகுந்த டச்சு மிஷனரியாகிய அருள்திரு. கிறிஸ்டியன் ஃபிரெட்ரிக் ஷ்வார்ட்ஸ் ஆயரவர்களாலே கிறிஸ்துவுக்குள் வழிநடத்தப்பட்ட தஞ்சாவூரின் திரு. மலையப்பெருமானின் கொள்ளுபேரனாவார். திருமதி. எலிசபெத் டேனியல் செல்லப்பா அவர்கள், நீதியரசர். திரு. டேனியல் செல்லப்பாவை மணந்துகொண்டார். மேலும் தனது முதல் குழந்தைக்கு தனது தந்தையின் நினைவாக, டேவிட் செல்லப்பா என பேரிட்டார்கள். திருச்சிராப்பள்ளி தஞ்சாவூர் பேராயத்தை ஒரு "இடைக்கால பேராயராக" பேராயர் டேவிட் செல்லப்பா அவர்கள் 7 பிப்ருவரி 1964 வரையில் வழிநடத்தினார். மேலும் அதே ஆண்டில், ஆகஸ்டு 25-ம் தேதி மரித்தார். அமெரிக்க ஐக்கிய நாடுகளிலே பேராயர் தங்கியிருந்தபோது, மிச்சிகன் மாகாணத்தின் ஹோலாண்டில் இருக்கும் ஹோப் கல்லூரி, அவருக்கு கவுரவ முனைவர் பட்டத்தை வழங்கியது.
# திருச்சிராப்பள்ளி-தஞ்சாவூர் மறைமாவட்டம்

## பேராயத்தின் பேராயர்களும் அவர்களின் பதவிக்காலமும்

### அதி பேரருட்திரு. சாலமன் தொரைசாமி (1964-1982)

அதி பேரருட்திரு. சாலமன் தொரைசாமி அவர்கள் இப்பேராயத்தை வழிநடத்திய முதல் இந்திய பேராயராவார். பேராயர் தோர்ப் அவர்கள் இந்தியாவை விட்டு வெளியேற்றபின்பு இப்பேராயம் ஒரு குழப்ப நிலையிலிருந்ததாக பேராயரவர்கள் தனது சுயசரிதையில் குறிப்பிட்டிருக்கிறார். திருச்சிராப்பள்ளி தஞ்சாவூர் பேராயம், பேராயர் வேட்பாளர் குழுவை தேர்ந்தெடுத்து அனுப்ப தவறியிருந்தது. உள் விவகார பிரச்சினைகளாலும், பேராயத்தின் அரசியலமைப்பு சட்டத்தின் படி பேராயர் பொறுப்பிற்கு, குறைந்த பட்சம் இரண்டு பேராயர் வேட்பாளர்களின் பெயர்களையாவது அனுப்பாமல் ஒரே பெயரை பரிந்துரைத்து அனுப்பியதாலும், தென்னிந்திய திருச்சபை ஆலோசனை சபை குழு (Synod), அருள்திரு. சாலமன் தொரைசாமியை திருச்சிராப்பள்ளி தஞ்சாவூர் பேராயத்தின் பேராயராக நியமித்தது. அதிகாரப்பூர்வமாக, 8 பிப்ருவரி 1964 -ல் தஞ்சாவூரில் இருக்கும் தூய பேதுரு தேவாலயத்தில் அதி பேரருட்திரு. அர்னால்டு ஹென்றி லெக் அவர்களாலும், அதி பேரருட்திரு. பெரெஜி சாலமன் அவர்களாலும் பேராயராக புனிதப்படுத்தப்பட்டார். சரியான நேரத்திற்கு தயார் செயாததால், புனிதப்படுத்தும் நிகழ்விற்கு, பேரருட்திரு.டேவிட் செல்லப்பாவின் மோதிரமும், சிலுவையும், செங்கோலுமே பயன்படுத்தப்பட்டன.  
சென்னை பெண்கள் கிறித்துவக் கல்லூரியிலே 10 முதல் 14 ஜனவரி 1974-லே நடைபெற்ற தென்னிந்திய திருச்சபையின் ஆலோசனை சபை குழு (Synod) கூட்டத்திலே பேராயர் தொரைசாமி அவர்கள் தென்னிந்திய திருச்சபையின் துணை பெரும்பேராயராக தேர்ந்தெடுக்கப்பட்டு அதே நிலையிலே சுமார் மூன்று பதவி காலங்களுக்கு பொறுப்பிலிருந்தார் (1974-1976; 1976- 1978 மற்றும் 1978-1980). மீண்டும், 10-ம் தேதி முதல் 14-ம் தேதி ஜனவரி 1980-ம் ஆண்டு சென்னை, தாம்பரத்திலுள்ள சென்னை கிறித்துவக் கல்லூரியிலே நடைபெற்ற தென்னிந்திய திருச்சபையின் 17-வது ஆலோசனை சபை குழு (Synod) கூட்டத்திலே, தென்னிந்திய திருச்சபையின் பெரும் பேராயராக 1982 வரையில் இருந்த பதவி காலத்தில் பொறுப்பு வகித்தார். அவருடைய பொறுப்பு காலத்திலே, நிறைய மக்களுக்கு இணக்கமான திட்டங்களையும், மக்களை மேம்படுத்தக்கூடிய திட்டங்களையும் அவர் உயிர்ப்பித்தார் மற்றும் புதிதாக உருவாக்கினார். திருச்சிராப்பள்ளியில் இருக்கும் பிஷப் ஹீபர் கல்லூரியின் மறுபிறப்பு, அவருடைய சாதனைகளுக்கு ஒரு சான்று. அவருடைய சாதனைகளில், பிஷப் ஹீபர் கல்லூரி, பிஷப் ஹீபர் பள்ளிகள், கிண்டர்நோத்லைஃப் (Kindernothlife), ஆகியவை அதிகமாக நினைவுகூரப்பட்டவைகளில் சில. கொல்கத்தா செராம்பூர் கல்லூரியின் (பல்கலைக்கழகம்) ஆட்சிமன்ற குழு (Senate of Serampore College (University)) 1981-ல், பேராயரவர்களுக்கு கவுரவ முனைவர் பட்டம் வழங்கி கவுரவித்தது. பணிமூப்பின் காரணமாக 1982-ம் ஆண்டில் தனது 65-ம் அகவையில் பேராயரவர்கள் பணியிலிருந்து ஓய்வடைந்தார்.
# திருச்சிராப்பள்ளி-தஞ்சாவூர் மறைமாவட்டம்

## பேராயத்தின் பேராயர்களும் அவர்களின் பதவிக்காலமும்

### பேரருட்திரு. முனைவர். இராஜமாணிக்கம் பால்ராஜ் (1982-1998)

பேரருட்திரு. முனைவர். இராஜமாணிக்கம் பால்ராஜ் அவர்கள், 21 ஜனவரி 1982 அன்று திருச்சிராப்பள்ளி தஞ்சாவூர் பேராயத்தின் மூன்றாவது பேராயராக தேர்ந்தெடுக்கப்பட்டார். அவர் இப்பேராயத்தை 16 ஆண்டுகள் வழிநடத்தினார். இவர் ஒரு சிறந்த அறிஞர் மற்றும் மூன்று முனைவர் பட்டங்களை கற்றறிந்து பெற்றவர். தென்னிந்திய திருச்சபையின் ஆலோசனை சபை குழுவில் முனைப்போடு செயலாற்றிய இவரை 1994-ல் திருச்சிராப்பள்ளியிலுள்ள பிஷப் ஹீபர் கல்லூரியில் நடைபெற்ற தென்னிந்திய திருச்சபையின் ஆலோசனை சபை குழு 1994-1996 ம் ஆண்டிற்கான பொறுப்புக்காலத்தில் துணை பெரும்பேராயராக பணியாற்ற தெரிவு செய்தது. தாராபுரம் பகுதியிலிருந்த உயர்கல்வியின் அவசியத்தை கருத்தில் கொண்டு, இந்த முன்னாள் பேராயர் 1984 ஆம் ஆண்டில் கோவையில் உள்ள பாரதியார் பல்கலைக்கழகத்துடன் இணைந்த "பிஷப் தோர்ப் கல்லூரி"-ஐ (Bishop Thorp College) துவங்க தென்னிந்திய திருச்சபை திருச்சிராப்பள்ளி தஞ்சாவூர் பேராயத்தின் மூலம் பெரும் முயற்சிகளை மேற்கொண்டார். இவ்வாறு, "பிஷப் தோர்ப் கல்லூரி" தமிழ்நாட்டின் "முதல் சுய நிதிக் கல்லூரி" (First Self-Financing College) ஆக உருவெடுத்தது. பேராயரவர்கள் 18 ஜனவரி 2016 அன்று தனது 82-வது அகவையில் நித்திரையடைந்தார்.
# திருச்சிராப்பள்ளி-தஞ்சாவூர் மறைமாவட்டம்

## பேராயத்தின் பேராயர்களும் அவர்களின் பதவிக்காலமும்

### பேரருட்திரு. முனைவர். தன்ராஜ் சந்திரசேகரன் (2018-லிருந்து பொறுப்பில் உள்ளவர்)

பேரருட்திரு டி. சந்திரசேகரன் அவர்கள் பேராயத்தின் ஆறாவது பேராயராக தேர்ந்தெடுக்கப்பட்டு புனிதப்படுத்தப்பட்டார். பேராயரவர்கள், திருச்சிராப்பள்ளி, பிஷப் ஹீபர் கல்லூரியிலுள்ள புனித லூக்கா தேவாலயத்தில் (St. Luke's Church) 28 மே 2018 அன்று தென்னிந்திய திருச்சபையின் பெரும்பேராயரும் (Moderator), தென்னிந்திய திருச்சபை, மத்திய கேரள பேராயத்தின் பேராயருமான அதி பேரருட்திரு. தாமஸ் கஞ்சிரப்பள்ளி ஊம்மென் (The Most Rev. Thomas Kanjirappally Oommen) அவர்களால் புனிதப்படுத்தப்பட்டார்.
# திருச்சிராப்பள்ளி-தஞ்சாவூர் மறைமாவட்டம்

## இறையியல் கல்வி

செராம்பூர் கல்லூரியின் ஆட்சி குழுவின் இறையியல் கல்வி வாரியத்துடன் இணைந்த கல்வி நிறுவனங்களால் வழங்கப்படும் இரையிறர்ப் பட்டங்களை இப்பேராயம் அங்கீகரிக்கிறது. அக்கல்வி நிறுவனங்கள் பின்வருமாறு:  
- கேரள ஐக்கிய இறையியல் பாடசாலை (**KUTS**), திருவனந்தபுரம்
- ஆந்திர கிறிஸ்தவ இறையியல் கல்லூரி ( **ACTC** ), ஹைதராபாத்
- பிஷப்ஸ் கல்லூரி (கல்கத்தா) | பிஷப்ஸ் கல்லூரி ( **BC** ), கொல்கத்தா
- குருகுல் லூத்தரன் இறையியல் கல்லூரி மற்றும் ஆராய்ச்சி நிறுவனம் ( **GLTCRI** ), சென்னை
- கர்நாடக இறையியல் கல்லூரி ( **KTC** ), மங்களூர்
- தெற்காசியா இறையியல் ஆராய்ச்சி நிறுவனம் ( **SATHRI** ), பெங்களூரு
- செராம்பூர் கல்லூரி ( **SC** ), செராம்பூர்
- தமிழ்நாடு இறையியல் கல்லூரி|தமிழ்நாடு இறையியல் கல்லூரி (**TTS**), மதுரை
- யுனைடெட் இறையியல் கல்லூரி (**UTC**), பெங்களூரு
# திருச்சிராப்பள்ளி-தஞ்சாவூர் மறைமாவட்டம்

## பேராயத்திலுள்ள சேகரங்கள்

### ஆனைமலை (வால்பாறை) இறைமாவட்டத்தில் உள்ள சேகரங்கள்

- ஆனைமுடி சேகரம்
- ஹென்றி எட்வின் பிளெபி (Henry Edwin Bleby) சேகரம்
- ஐயர்பாடி சேகரம்
- கருமலை சேகரம்
- முடீஸ் (Mudis) சேகரம்
- நடுமலை சேகரம்
- சோலையார் நகர் சேகரம்
- சிறுகுன்றா சேகரம்
- வால்பாறை சேகரம்
- வில்லோனி சேகரம்
- வாட்டர்ஃபால்ஸ் (Waterfalls) சேகரம்